ବଡ଼ ଖୁଲାସାଃ ଦିଶାଙ୍କ ମୃତ ଶରୀରରେ ନଥିଲା କୌଣସି କପଡା ! ଗୁପ୍ତାଙ୍ଗ ଥିଲା କ୍ଷତର ଚିହ୍ନ... - Enews Online\nସୁଶାନ୍ତ ସିଂହ ରାଜପୂତଙ୍କ ମାମଲା ଗତ କିଛି ଦିନ ହେଲା ଧୀରେ ପରିସ୍ଥିତି ଜଟିଳ ହେବାକୁ ହେବାକୁ ଲାଗିଛି । କିନ୍ତୁ ବର୍ତ୍ତମାନ ତାହା ସମାଧାନ ହେବାର ଲକ୍ଷ୍ୟ ଅନୁଭବ କରାଯାଉଛି । ସୁଶାନ୍ତଙ୍କ ମାମଲାରେ ଯେବେଠାରୁ ବିହାର ପୋଲିସ ଦଖଲ ଦେଇଛି ସେହି ଦିନଠାରୁ ଏହି ମାମଲାର ଦିଗ ଓ ପରିସ୍ଥିତି ଉଭୟ ବଦଳି ଯାଇଛି । ବର୍ତ୍ତମାନ ସୁଶାନ୍ତଙ୍କ ମାମଲାକୁ ତାଙ୍କ ପୂର୍ବତନ ମ୍ୟାନେଜର ଦିଶା ସାଲିୟାନଙ୍କ ଆତ୍ମହତ୍ୟା ସହିତ ଯୋଡି ଦେଖାଯାଉଛି । ଯଦିଓ ଏହି ଦୁଇ ଆତ୍ମହତ୍ୟା ମଧ୍ୟରେ ସମ୍ପର୍କକୁ ମୁମ୍ବାଇ ପୋଲିସ ଅସ୍ୱୀକାର କରିଛି । କେବଳ ଏତିକି ହିଁ ନୁହେଁ ବରଂ ମୁମ୍ବାଇ ପୋଲିସ ଦିଶାଙ୍କ ମାମଲାର ଫାଇଲକୁ ମଧ୍ୟ ଡିଲିଟ୍ କରିଦେଇଛି । ଯେଉଁଥି କାରଣରୁ ମୁମ୍ବାଇ ପୋଲିସର ବିଶ୍ୱସଯୋଗ୍ୟ ଉପରେ ପ୍ରଶ୍ନବାଚୀ ସୃଷ୍ଟି ହୋଇଛି ।\nଏହି ସମୟ ମଧ୍ୟରେ ଆଉ ଏକ ବଡ ଖୁଲାସା ସାମ୍ନାକୁ ଆସିଛି । ରିପବ୍ଲିକ୍ ଭାରତ ହାତକୁ ଗୋଟିଏ ରିପୋର୍ଟ ଲାଗିଛି, ଯାହା ଅନୁସାରେ କୁହାଯାଉଅଛି ଯେ, ଦିଶାଙ୍କ ମୃତ ଦେହରେ କୌଣସି ପୋଷାକ ନଥିଲା ଏବଂ ତାଙ୍କ ବ୍ୟକ୍ତିଗତ ଅଂଶରେ କ୍ଷତର ଚିହ୍ନ ମଧ୍ୟ ଦେଖିବାକୁ ମିଳିଛି । ତେବେ ଶବ ବ୍ୟବଚ୍ଛେଦ ଉପରେ ମଧ୍ୟ ପ୍ରଶ୍ନ କରାଯାଉଛି । କୁହାଯାଉଅଛି ଯେ, ଶବ ବ୍ୟବଚ୍ଛେଦ କରିବାକୁ ଦୁଇ ଦିନ ସମୟ କିପରି ଲାଗିଥିଲା ? ଶବ ବ୍ୟବଚ୍ଛେଦ କେବଳ ଏକ ଘଣ୍ଟା ମଧ୍ୟରେ ସଂପୂର୍ଣ୍ଣ ହୋଇପାରେ ?\nଆପଣଙ୍କୁ ଜଣାଇ ରଖୁଛୁ ଯେ, ଦିଶା ସାଲିୟାନଙ୍କ ମୃତ୍ୟୁ ଜୁନ୍ ୮ ତାରିଖ ରାତି ୨.୦୦ଟାରେ ହୋଇଥିଲା । ଯେତେବେଳେ କି ତାଙ୍କର ଶବ ବ୍ୟବଚ୍ଛେଦ ଜୁନ୍ ୧୧ ତାରିଖରେ କରାଯାଇଥିଲା । ଏଥିରେ ଏହା ପ୍ରଶ୍ନ ଉଠୁଛି ଯେ, ଦିଶାଙ୍କ ଶବ ବ୍ୟବଚ୍ଛେଦ ଦୁଇ ଦିନ ପରେ କାହିଁକି କରାଗଲା ? ତାଙ୍କର ଏହି ଶବ ବ୍ୟବଚ୍ଛେଦ ବୋରୀବାଲୀର ଶବ ବ୍ୟବଚ୍ଛେଦ ଗୃହରେ ହୋଇଛି । ଯେଉଁଥିରେ ଏହା ସାମ୍ନାକୁ ଆସିଛି ଯେ, ତାଙ୍କ ମୃତ୍ୟୁ ମୁଣ୍ଡରେ ଆଘାତ ଏବଂ କିଛି ଅପ୍ରାକୃତିକ ଆଘାତ ହେତୁ ହୋଇଛି ।\nଦିଶାଙ୍କ ମୃତ୍ୟୁକୁ ନେଇ କିଛି ସମୟ ପୂର୍ବରୁ ବିଜେପି ସାଂସଦ ନାରାୟଣ ରାଣେ ଅଭିଯୋଗ କରିଥିଲେ, ଦିଶାଙ୍କ ସହିତ ପ୍ରଥମେ ବଳାତ୍କାର ହୋଇଛି ଏବଂ ଏହା ପରେ ତାଙ୍କୁ ହତ୍ୟା କରାଯାଇଛି । ସେ ଶବ ବ୍ୟବଚ୍ଛେଦ ରିପୋର୍ଟକୁ ଦାଖଲ କରିବା ସହ କହିଛନ୍ତି ଯେ, ଦିଶାଙ୍କ ଯୌନାଙ୍ଗରେ କ୍ଷତ ଚିହ୍ନ ରହିଛି । ତଥାପି ଶବ ବ୍ୟବଚ୍ଛେଦ ରିପୋର୍ଟରେ ସେହିପରି କିଛି କଥା ବାହାରି ନାହିଁ । କିନ୍ତୁ କୌଣସି ମଧ୍ୟ ମହିଳାଙ୍କ ମୃତ୍ୟୁ ପରେ ତାଙ୍କ ଯୌନାଙ୍ଗକୁ ରାସାୟନିକ ପରୀକ୍ଷା କରାଯାଇଥାଏ । ଏମିତିରେ ଦିଶା ସାଲିୟାନଙ୍କ ଯୌନାଙ୍ଗର ରାସାୟନିକ ଯାଞ୍ଚ ହେବା ବାକି ଅଛି ।\nମିଡିଆ ରିପୋର୍ଟକୁ ଆଧାର କରି, ସୋସିଆଲ ମିଡିଆରେ ଏହି କଥାକୁ ଜୋର ଦିଆଯାଉଛି ଯେ, ଦିଶା ସାଲିୟାନ ଏବଂ ସୁଶାନ୍ତଙ୍କ ମୃତ୍ୟୁ ମଧ୍ୟରେ ସମ୍ପର୍କ ଅଛି । ଏହାର କାରଣ ହେଉଛି ଦୁହିଁଙ୍କ ମୃତ୍ୟୁ କିଛି ଦିନର ବ୍ୟବଧାନ ମଧ୍ୟରେ ହୋଇଥିଲା । ଦିଶାଙ୍କ ମୃତ୍ୟୁ ଜୁନ୍ ୮ ତାରିଖ ରାତି ୨.୦୦ଟାରେ ହୋଇଥିଲା ଅପର ପକ୍ଷରେ ସୁଶାନ୍ତଙ୍କ ମୃତ୍ୟୁ ଜୁନ୍ ୧୪ ତାରିଖରେ ହୋଇଥିଲା । ତେବେ ସୁଶାନ୍ତଙ୍କ ମୃତ୍ୟୁ ଘଟଣାର ତଦନ୍ତ ବର୍ତ୍ତମାନ ସିବିଆଇକୁ ହସ୍ତାନ୍ତର କରାଯାଇଛି । ଏହିପରି ପରିସ୍ଥିତିରେ ଲୋକମାନଙ୍କ ଆଶା ରହିଛି ଯେ, ତାଙ୍କ ମୃତ୍ୟୁର ସତ ବହୁତ ଶୀଘ୍ର ବାହାରକୁ ଆସିବ ।
